armvectores/hy_wikipedia_2023 huggingface dataset:
Ֆեթս Ուոլեր

Ֆեթս Ուոլեր (անգլ.՝ Fats Waller, ծննդյամբ՝ Թոմաս Ռայթ Ուոլեր — անգլ.՝ Thomas Wright Waller, մայիսի 21, 1904(1904-05-21)[…], Նյու Յորք, Նյու Յորք, ԱՄՆ - դեկտեմբերի 15, 1943(1943-12-15)[…], Կանզաս Սիթի, Միսսուրի, ԱՄՆ), ամերիկացի ջազային դաշնակահար, երգեհոնահար, երգահան և էստրադայի կատակերգու դերասան։ Ստեղծագործել է սվինգի և սթրայդի ժանրերում։ Ուոլերի ամենահայտնի ստեղծագործությունը համարվել է «Թեյավարդը» (անգլ.՝ Honeysuckle Rose)՝ վերադաշնակած  շատ ջազային երաժիշտների կողմից, ինչպես նաև «Ain't Misbehavin»-ը։ 


== Կենսագրություն ==
Ֆեթս Ուոլերը ծնվել է 1904 թվականի մայիսի 21-ին Նյու Յորք քաղաքում՝ բողոքական քահանայի ընտանիքում. չորս երեխաներից ամենակրտսերն էր։ 

6 տարեկանում սկսել է դաշնամուր նվագել, իսկ արդեն 4 տարի անց իր հոր մոտ սովորել է նվագել երգեհոն։ 14 տարեկանում արդեն Լինքոլնի անվան Հարլեմի թատրոնում երաժշտական ստեղծագործություններ է կատարել երգեհոնի վրա, իսկ մեկ տարի անց հորինել է իր առաջին ռեգթայմը։
1919 թվականին 15 տարեկանում, հակառակ հոր ցանկության, Ֆեթսը լքել է դպրոցը և սկսել է դաշնամուր նվագել վոդևիլային խմբում։ Միևնույն ժամանակ նա Բոստոնում ձայնագրել է իր առաջին «Boston Blues» երգը՝ հետագայում անվանափոխված «Squeeze Me»-ի։
Ուոլերի  առաջին դաշնամուրային մենակատարումը ձայնագրվել  է 1922 թվականի հոկտեմբերին, երբ նա 18 տարեկան էր։
Իրեն փառք բերած ստեղծագործությունների մեծ մասը նա գրել է սթրայդ ոճով։ Եղել է դաշնակահար Ջեյմս Պ. Ջոնսոնի լավագույն աշակերտը, այնուհետև բարեկամը։ Դաշնակահար և երգահան Օսկար Լևանտը Ուոլերին անվանել է «Սև Գորովեց.
Ֆեթս Ուոլերը մահացել է 1943 թվականի դեկտեմբերի 15-ին Կանզաս Սիթիում։


== Ծանոթագրություններ ==


== Արտաքին հղումներ ==
Fats Waller piano rollography (անգլ.)
Red Hot Jazz A selection of Fats Waller’s Recordings (անգլ.)
Fats Waller Forever A digital exhibit of Fats Waller’s musical career
Fats Waller Waller memorabilia (անգլ.)
Fats Waller A tribute to the King of Stride Piano (ֆր.) (անգլ.)
Fats Waller Stride Piano & Sheet Music (անգլ.)
Allmusic (անգլ.)
http://www.box.net/shared/3ql8orkf2m(չաշխատող հղում) Fats Waller selection on a Grand Piano (անգլ.)
Կագարմանովո

Կագարմանովո (ռուս.՝ Кагарманово, բաշկիրերեն՝ Ҡаһарман), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 681 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստրոգորսկոե (գյուղ, Վրադիևկայի շրջան)

Օստրոգորսկոե (ուկրաիներեն՝ Острогірське), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1795 թվականին։
2001 թվականի տվյալներով Օստրոգորսկոե գյուղում բնակվում էր 288 մարդ։ Բնակավայրը զբաղեցնում է 1108 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գետնափորներ

Գետնափորներ (լատ.՝ Soricidae), գետնափորանմանների կարգի կաթնասունների ընտանիք։ Հայտնի է 25 սեռ, Հայաստանում՝ 3 սեռ, 8 տեսակ։ Արտաքինով նման են մկներին։ Մորթին թավշանման է, գլուխը՝ մեծ, շարժուն, կնճիթներով։
Մարմնի երկարությունը 3, 5-8 սմ է, կենդանի զանգվածը՝ 100-150 գ։ Պոչը երկար է՝ ծածկված խիտ մազերով կամ եղջերային թեփուկներով։ Ամենակեր են (առավելապես սնվում են միջատներով և թրթուրներով)։ 1 օրվա ընթացքում իրենց քաշից 2-2, 5 անգամ ավելի կեր են ընդունում։ Բազմանում են տարին 1-2, հազվադեպ՝ 3 անգամ։ Օգտակար են. ոչնչացնում են վնասատու միջատների։
Ուզունգուլովո

Ուզունգուլովո (ռուս.՝ Узунгулово, բաշկիրերեն՝ Оҙонгүл), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 237 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտալեգրի

Պորտալեգրի (պորտ.՝  Portalegre; [puɾtɐˈlɛgɾ(ɨ)]), քաղաք Պորտուգալիայում։ Համանուն շրջանի և մունիցիպալիտետի կենտրոնն է։ Քաղաքի բնակչության թվաքանակը կազմում է 15,8 հազար մարդ, մունիցիպալիտետի բնակչությանը՝ 26 հազար մարդ։ Քաղաքը և մունիցիպալիտետը մտնում են տնտեսա-վիճակագրական Ալենտեժու տարածաշրջանի և Ալտու Ալենտեժու ենթաշրջանի մեջ։ Հին վարչական բաժանմամբ մտել է Ալտու Ալենտեժու նահանգի կազմի մեջ։


== Դիրք ==
Քաղաքը գտնվում է Լիսաբոնից 162 կմ դեպի հյուսիս-արևելք։
Մունիցիպալիտետը սահմանակից է.

հյուսիսում՝ Կաշտեկու դե Վիդե մունիցիպալիտետին, գյուղապետարան Каштелу-դե-Տեսքով
հյուսիս-արևելքում՝ Մարվան մունիցիպալիտետին,
արևելքում՝ Իսպանիային,
հարավում՝ Արրոնշեշ, Մոնֆորտե մունիցիպալիտետներին,
արևմուտքում՝ Կրատու մունիցիպալիտետին։


== Բնակչություն ==


== Պատմություն ==
Քաղաքը հիմնադրվել է 1259 թվականին։


== Շրջաններ ==


== Ծանոթագրություններ ==


== Արտաքին հղումներ ==
Մունիցիպալիտետի պաշտոնական կայք
Կատոլիկա

Կատոլիկա (իտալերեն՝ Cattolica), քաղաք Իտալիայում, Էմիլիա Ռոմանիա մարզում՝ Ռիմինի գավառում։ Բնակչությունը՝ 16233 մարդ (2007)։ Հնագիտական պեղումների տվյալները ասում են, որ այս տարածքը բնակեցված է եղել դեռ Հին Հռոմի ժամանակ։
Քաղաքը հանդիսանում է Բոլոնիա-Անկոմա-Հռոմ ճանապարհի ուղտագնացների կանգառը, որոնք հաճախ ուղևորվում են Սանտա Կազայի եկեղեցի, Լորետո և Հռոմի Սուրբ Պետրոս տաճար։ Այստեղ բացված են եղել հյուրանոցներ և փոքրիկ պանդոկներ։ 19–րդ դարում քաղաքի էկոնոմիկայի գլխավոր ճյուղերից մեկը ձկնորսությունն էր։

Հիմա գլխավոր ճյուղը դարձել է զբոսաշրջությունը։ Կատոլիկան հայտնի առողջարան է Ադրիատիկ ծովի ափին։ Այստեղ գտնվում է «Լե Նավի» («Le Navi») թեմատիկական պարկը՝ ակվարիումների համակարգ, որտեղ ներկայացված են ծովային ֆաունայի տարբեր ներկայացուցիչներ, նաև ցուցադրանմուշներ, որոնք պատմում են ծովագնացության և ծովահենության պատմության մասին։
Զբոսաշրջական ինդուստրիան դարձել է հիմնական Առաջին համաշխարհային պատերազմից հետո, սակայն, դեռ 19-րդ դարում քաղաքը համարվում է հայտնի հանգստի գոտի։ Կատոլիկայում հայտնի առաջին տուրիստներից է եղել Լյուսիեն Բոնապարտը՝ Նապոլեոն Բոնապարտի եղբայրը։
Քաղաքը ինքնավար կոմունա է դարձել 1823 թվականին։


== Տեսարժան վայրեր ==

Սուրբ Ապոլինարիայի եկեղեցի (12-րդ դար)
Մալատեստների աշտարակ (1490)
Սուրբ Խաչի արքայական թանգարան և սրահ (16-րդ դար)
Պահակային աշտարակ
«Լե Նավի» ակվարիում


== Քույր քաղաքներ ==
Կորտինա դ’Ամպեցո, Իտալիա
Գոդոնին, Չեխիա
Սեն Դիե դե Վոժ, Ֆրանսիա
Ֆաշ Տյումենիլ, Ֆրանսիա


== Արտաքին հղումներ ==
Պաշտոնական կայք
Առողջարանի նկարագրումը
Տանսկա

Տանսկա (էստ․՝ Tanska), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տիսալովո

Տիսալովո (ուկրաիներեն՝ Тисалово), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Տիսալովո գյուղում բնակվում էր 1 281 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբունա (ֆիլմ)

Աբունա (արաբ․՝ أبون‎‎, English: "Our Father")` չադացի ռեժիսոր Մահամաթ Սալեհ Հարունի 2002 թվականի ֆիլմ։ Այն նկարահանվել է Գաոուիի և Նջամենայի տարածքում, Չադ։ Ֆիլմը ներկայացվեց Օսկար 75-րդ mրցանակաբաշխությանը` Օսկար լավագույն օտարալեզու ֆիլմի համար Չադի կողմից, սակայն այն չանցավ։


== Սյուժե ==
Երկու տղաներ (Թահիր և Ամին) մի առավոտ արթնանում են և պարզում, որ իրենց հայրը լքել է ընտանիքը։ Ցնցված` նրանք սկսում են վատ պահել իրենց։ Գաղտնի դիտելով կինոնկար` նրանք կարծում են, որ տեսնում են իրենց հորը, ով խոսում է իրենց հետ։ Նրանք գողանում են ֆիլմը` պատկերները զննելու համար։ Տղաների մայրը (Աչտա) վերջիվերջո հուսահատվում է և ուղարկում նրանց Ղուրանական դպրոց։ Իրենց դժբախտ զգալով` նրանք պլանավորում են փախուստ, մինչև որ մեծ եղբայրը չի սիրահարվում մի խուլ աղջկա (Խալիլ)։


== Դերասանների ընտրություն և բեմադրում ==
15-ամյա Թահիրի դերը խաղացող Ահիջո Մահամաթ Մուսային առաջարկեցին տղաներից ընտրություն կատարել` իր փոքր եղբայր Ամինի դերը խաղալու համար։ Վերջիվերջո` նա ընտրեց ութամյա Համզա Մոքտար Ագուիդին, որովհետև նա զգաց, որ Ագուիդը կարող էր իրականում լինել նրա եղբայրը։
Նկարահանումից անմիջապես հետո ֆիլմն ուղարկեցին 2600 մղոն հեռու` Փարիզ` ժապավենը երևակելու համար։ Միայն մի քանի օր սպասելուց հետո, երբ պարզվեց, որ խնդիրներ չկան, նկարահանումը վերսկսվեց։


== Մրցանակներ ==
Ֆիլմն արժանացել էր հետևյալ մրցանակների`

2002 Hong Kong International Film Festival: Firebird Award – Special Mention
2002 Kerala International Film Festival: FIPRESCI Prize and Golden Crow Pheasant
2003 Ouagadougou Panafrican Film and Television Festival: Baobab Seed Award, Best Cinematography, INALCO Award and UNICEF Award for Childhood


== Ծանոթագրություններ ==


== Արտաքին հղումներ ==
Abouna (Our Father)(անգլ.) ֆիլմը Internet Movie Database կայքում
Դոլգայա (Վյատկայի վտակ)

Անվան այլ կիրառումների համար տե՛ս՝ Դոլգայա (այլ կիրառումներ)Դոլգայա (ռուս.՝ Долгая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 10 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100036207
Հիդրոլոգիական ուսումնասիրությունների կոդը - 111103620
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բենկովաց

Բենկովաց (խորվաթերեն՝ Benkovac), քաղաք է Խորվաթիայում։ Քաղաքի տարածքն է 514 քառակուսի կիլոմետր, բնակչությունը 26 22 մարդ։
Միլյուկովո (այլ կիրառումներ)

Միլյուկովո, կարող է վերաբերել՝

Միլյուկովո - գյուղ Ռուսաստանի Մոսկվայի Տրոիցկի վարչական օկրուգի կազմում։
Միլյուկովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Սուրբ Մեծն Ներսես եկեղեցի (Սաթխա)

Սուրբ Մեծն Ներսես եկեղեցի, Հայ Առաքելական եկեղեցի, գտնվում է Վրաստանի Սամցխե-Ջավախեթի մարզի Նինոծմինդայի մունիցիպալիտետի Սաթխա գյուղում, կառուցվել է 19-րդ դարում։
Սաթխաի Սուրբ Մեծն Ներսես եկեղեցին հիմնադրվել է 1869 թվականին, եկեղեցու կառուցման պաճառ է հանդիսացել այն որ գյուղում բնակչության թվի մեծ աճ կար։
Եկեղեցին ենթարկվել է վերանորոգման 1903 թվականին։ Գմբեթավոր տիպի կառույց է կառուցված անմշակ և սրբատաշ քարերից, ունի նաև զանգակատուն, որը գտնվում է մուտքի վերևի մասում։  Եկեղեցու չափսերն են (22.75 x 13.95) մետր։
Եկեղեցու հոգևոր կազմը եղել է  Ստեփանոս քհն. Տեր-Ստեփանոսյանը և Գրիգոր Տեր-Գևորգյանը։
1994 թվականին եկեղեցին վերանորոգվել է, Սաթխա գյուղի բնակիչ Արտյուշ Սանոսյանի կողմից կազմակերպված հանգանակությամբ, որի ընթացքում վերանորոգվոլ է եկեղեցու տանիքը և գմբեթ։
Վերանորոգման աշխատանքների ժամանակ, եկեղեցու դռան շեմի տակ հայտնաբերվել է մի արձանագրություն, որը վերաբերվում էր գյուղի հյուսիս-արևելյան կողմում գտնվող 7 բլուրների վրա կառուցված ամրոցի հիմնադրմանը, ըստ այդ արձանագրության ամրոցը հիմնադրվել է 1658 թվականին։
Ավելի ուշ եկեղեցին հիմնանորոգվում է, Մկոյան և Սանոսյան ընտանիքների բարերարությամբ։
2002 թվականի դեկտեմբերի 15-ին եկեղեցին վերաօծվում է, ձեռամբ Շիրակի թեմի առաջնորդ Գերաշնորհ Տ. Միքայել եպիսկոպոս Աջապահյանի և մասնակցությամբ Վիրահայոց թեմի առաջնորդ Տ. Վազգեն եպիսկոպոս Միրզախանյանի։


== Ծանոթագրություններ ==
Խորհրդային դպրոց (շաբաթաթերթ)

Սովետական դպրոց, խորհրդային շրջանի հայկական շաբաթաթերթ։ Հանդիսացել է ՀԽՍՀ լուսավորության մինիստրության և լուսավորության, բարձրագույն դպրոցի ու գիտական հիմնարկների աշխատողների արհմիության հանրապետական կոմիտեի օրգանը։ Առաջին անգամ Լույս է տեսել 1932 թվականին, Երևանում (1932-1935՝ «Կուլտուրական ֆրոնտ», 1935-1940 թվականներին՝ «Խորհրդային դպրոց»։ Խմբագիրներ՝ Ս․ Սահակյան, Ա․ Ասատրյան, Ա․ Մովսիսյան, Ա․ Եղիազարյան, Ս․ Ղազարյան, Շ․ Սիմոնյան, Ս․ խուդոյան, Փ․ Ավագյան, Ա․ Բաղդասարյան, Ս․ Սուքիասյան (1961 թվականից)։ 
«Կենսագործենք կուսակցության պահանջները», «Ուսուցչի ամբիոն», «Օգնություն ուսուցչին», «Առաջավոր փորձը դպրոցում», «Դաստիարակության հարցեր», «Մանկավարժական մտորումներ» բաժիններում խորհրդային գաղափարախոսության դիրքերից լուսաբանել է ընդհանուր պարտադիր միջնակարգ կրթության իրականացման, ուսումնադաստիարակչական գործընթացի կատարելագործման, աշակերտության բազմակողմանի դաստիարակության հարցեր։
Շպրոտներ

Շպրոտներ (Sprattus), հարինգազգիների ընտանիքի մանր ձկների սեռ։ Մարմնի երկարությունը 13-18 սմ է, քաշը՝ 10-12 գ։ Սեռահասուն են դառնում 1-2 տարեկանում, ապրում են 5-6 տարի։ Շպրոտներ հանդիպում են նաև Ավստրալիայի, Նոր Զելանդիայի և Պատագոնիայի ափերին։ Կեր են ծառայում գիշատիչ ձկների և դելֆինների համար։
Վեսյոլովսկի գյուղական խորհուրդ (Պուտիլվսկի շրջան)

Անվան այլ կիրառումների համար տե՛ս՝ Վեսյոլովսկի գյուղական խորհուրդ (այլ կիրառումներ)Վեսյոլովսկի գյուղական խորհուրդ  (ուկրաիներեն՝ Веселівська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Վեսյոլովսկի գյուղական խորհրդում բնակվում էր 673 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օշակ մերկ

Օշակ մերկ (լատ.՝ Dorema glabrum), հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մոնոկարպիկ բազմամյա մերկ խոտաբույս է, ունի մինչև 2 մ բարձրություն: Ստորին տերևների ծայրային մասերը ձվաձև են, 3-6 սմ երկարությամբ: Հովանոցները պարզ են, գտնվում են կարճ կոթերի վրա և ունեն 9-12 ճառագայթ: Ծածկոցը բացակայում է: Պսակաթերթերը դժգույն դեղին են: Պտուղներն ունեն 5-8 մմ երկարություն, էլիպսաձև են, մեջքի կողմից սեղմված: Եթերայուղատու խողովակները ակոսիկներում միայնակ են:


== Տարածվածություն ==
Հայաստանում աճում է Երևանի ֆլորիստիկական շրջանում (Երասխ, Զովաշեն): Հանդիպում է նաև Նախիջևանում:


== Էկոլոգիա ==
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, քարքարոտ, կավային, գիպսակիր լանջերին, աղակալված տեղերում, ֆրիգանանման բուսականության մեջ: Ծաղկում է հունիս ամսին, պտղաբերում՝ հուլիսին:


== Պահպանություն ==
Կրիտիկական վիճակում գտնվող տեսակ է: Հարավային Անդրկովկասի էնդեմիկ է: Տարածման շրջանի մակերեսը 100 կմ²-ից պակաս է, բնակության շրջանի մակերեսը՝ 10 կմ²-ից պակաս: Աճելավայրերի տարածքում իրականացվում է ինտենսիվ տնտեսական գործունեություն: Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ: CITES-ի և Բեռնի կոնվենցիաների հավելվածներում ընդգրկված չէ:
Պահպանություն չի իրականացվում:


== Ծանոթագրություններ ==
Կառլ Դոզիտ

Կառլ Դոզիտ (ռուս.՝ Карл Маринович Дозит, սեպտեմբերի 9, 1894(1894-09-09), Wenden County, Լիֆլանդիայի նահանգ, Ռուսական կայսրություն - փետրվարի 8, 1938(1938-02-08), Կոմմունարկայի կրակահրապարակ), Քաղաքացիական պատերազմի մասնակից, Կարմիր Դրոշի շքանշանի ասպետ, հետագայում, Բանվորա-գյուղացիական Կարմիր բանակի գնդապետ, Մոսկվայի ռազմական երկաթուղային ուսումնարանի տնօրեն։


== Կենսագրություն ==
Կարլ Մարինովիչ Դոզիտը ծնվել է 1894 թվականի սեպտեմբերի 9-ին Լիֆլյանդի նահանգում, բատրակի ընտանիքում։ Ռուսական Սոցիալ-դեմոկրատական լեյբորիստական կուսակցության անդամ 1916 թվականից, 1917 թվականից հանդիսանում է լատիշական հրաձգային գնդերի Միացյալ Խորհրդի Գործադիր կոմիտեի անդամ։ Առաջին համաշխարհային պատերազմի մասնակից է։


== Քաղաքացիական պատերազմ ==
1918 թվականի հունվարից Ուստ-Դվինյան լատիշական ջոկատի կոմիսարն էր, այնուհետև լատիշական հրաձիգների Գոլովնոյի հեղափոխական ջոկատի։ 1918 թվականի ապրիլից մինչև  1920 թվականի հունիսը եղել է լատիշական հրաձգային դիվիզիայի  զինկոմը և միաժամանակ 1919 թվականի հոկտեմբերից մինչև 1920 թվականի մարտը 14-րդ բանակի հարվածային խմբի զինկոմն էր։   1918 թվականի հուլիսին Մոսկվայում ձախէսեռական խռովության ճնշման ղեկավարներից մեկն էր։
1919 թվականին Անտոն Դենիկինի  զորքերի դեմ մղվող մարտերի համար պարգևատրվում է Կարմիր Դրոշի շքանշանով։


== Հետպատերազմյան ծառայություն և ռեպրեսիաներ ==
Հետագայում կատարել է կուսակցական-տնտեսական և ռազմա-քաղաքական աշխատանքներ։ 1935 թվականին  РККА –ում անհատական զինվորական կոչումներ մտցնելուց հետո գնդապետ էր։ 1937 թվականին զբաղեցնում էր Մոսկվայի ռազմական երկաթուղային ուսումնարանի տնօրենի պաշտոնը։ Ձերբակալվում է 1937 թվականի նոյեմբերի 23-ին, 1938 թվականի փետրվարի 7-ին ԽՍՀՄ Գերագույն դատարանի Ռազմական կոլեգիայի որոշմամբ լրտեսության մեղադրանքով դատապարտվում է մահապատժի։ 1938 թվականի փետրվարի 8-ին գնդակահարվում է «Կոմունարկա» հրաձգարանում։
1956 թվականի փետրվարի 29-ին հետմահու արդարացվում է։


== Ծանոթագրություններ ==


== Գրականություն ==
Гражданская война и Интервенция в СССР. Энциклопедия / Хромов С. С.. - М.։ Советская энциклопедия, 1983. - С. 194. - 702 с
Վոլխոլա

Վոլխոլա (ռուս.՝ Волхола), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 6 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300112103000026992
Հիդրոլոգիական ուսումնասիրությունների կոդը - 103002699
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բաղնիք (Չարսանջակի գավառ)

Անվան այլ կիրառումների համար տե՛ս՝ Բաղնիք (այլ կիրառումներ)Բաղնիք, գյուղ Արևմտյան Հայաստանում, Խարբերդի վիլայեթի Չարսանջակի գավառակում` Փերի գավառակում։ Գտնվում էր Բերրի գյուղաքաղաքից 4-5 կմ հյուսիս-արևելք, Փերի գետի աջ ափին, ընդարձակ դաշտում։


== Պատմություն ==
Հայերն իսպառ ոչնչացվել են 1915 թվականի մեծ եղեռնի ժամանակ, իսկ գյուղը վերածվել է ավերակների։


== Բնակչություն ==
1894 թվականին ուներ 15 տուն՝ 120 հայ և 5 տուն՝ 60 քուրդ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Գյուղում կար Ս․ Մինաս անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մայրական մահացություն

Մայրական մահացություն (նաև մայրական մահացության գործակից կամ ՄՄԳ), կարևոր ժողովրդագրական ցուցանիշ, որն արտահայտում է հղի կանանց մահացության հաճախականությունը։ Առողջապահության համաշխարհային կազմակերպության բնորոշմամբ մայրական մահացություն է համարվում հղիությամբ պայմանավորված կնոջ մահն՝ անկախ հղիության տևողությունից, որը վրա է հասել հղիության ընթացքում կամ նրա ավարտից հետո 42 օրերի ընթացքում, հղիության հետ կապված որևէ պատճառից, բարդացած վերջինիս առկայությամբ կամ վարման գործընթացով, բացառությամբ դժբախտ պատահարի կամ հանկարծակի առաջացած պատճառի։
Ներկայումս մայրական մահացության գործակիցը հանդիսանում է հիմնական ցուցանիշներից մեկը, որով գնահատվում է ժամանակակից մանկաբարձական հաստատությունների աշխատանքի կազմակերպման որակը և մակարդակը ։ Չնայած 20-րդ դարում մայրական մահացության ցուցանիշի զգալի կրճատմանը, հատկապես 1990-ականներին, այն էական բարձր է զարգացող երկրներում։ Մայրական մահացությունն առավել բարձր է հիմնականում կանանց մոտ, որոնք ապրում են գյուղական բնակավայրերում, որոնք ամուսնացած չեն, որոնք ապրում են ցածր եկամուտ ունեցող մարդկանց շրջանում, ինչպես նաև դեռահաս կանանց շրջանում։


== Աշխարհագրություն և միտումներ ==

Ամեն օր աշխարհում շուրջ 830 կին է մահանում հղիության և ծննդաբերության հետ կապված պատճառներից, որոնք հնարավոր էր կանխարգելել։ 1979-1986 թվականներին ԱՄՆ-ում մայրական մահացության գործակիցը հասել էր ռեկորդային ամենացածր մակարդակին՝ 9,1 մահ 100'000 կենդանի ծնվածի հաշվով, սակայն հետագայում աճեց 2017 թվականին հասնելով 26.4 մահ 100'000 կենդանի ծնվածի հաշվով։
Համաձայն Համաշխարհային բանկի, Հայաստանում մայրական մահացությունը կազմում է 25՝ 100 000 կենդանի ծնվածի հաշվով։ Համաձայն Հայաստանի առողջապահության նախարարության տվյալների, Հայաստանում մայրական մահացության ցուցանիշն ունի նվազման միտում։
Մայրական մահացության դեպքերի առավել տարածված պատճառներն են արյունահոսությունը (առավել հաճախ՝ հետծննդաբերական), ինֆեկցիաները (սովորաբար՝ հետծննդաբերական), հղիության ընթացքում արյան բարձր ճնշումը, ձգձգված ծննդաբերությունը և անապահով աբորտները։


== Ծանոթագրություններ ==
(7130) Կլեպեր

(7130) Կլեպեր (անգլ.՝ Klepper), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 30-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,282896 ա. մ., առավելագույնը մոտենում է 1,9284 ա. մ. հեռավորության վրա և հեռանում 2,6374 ա. մ.։ Արեգակի շուրջ մեկ ամբողջական պտույտ է կատարում 1259,88 երկրային օրվա ընթացքում, իր ուղեծրով շարժվելով միջինում 0,285743 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7130) Կլեպեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էյն շրջան (Յուտա)

Էյն շրջան (անգլ.՝ Kane County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 10.339 կմ² է. բնակչությունը՝ 7.125 մարդ (2010 թ. տվյալներով)։ Շրջկենտրոնն է Քանաբ բնակավայրը։ Կազմավորվել է 1864 թ.։
Սիմեոն Նվանկվո

Սիմեոն Նվանկվո (անգլ.՝ Simeon "Simy" Tochukwu Nwankwo, մայիսի 7, 1992(1992-05-07), Օնիչա, Անամբրա, Նիգերիա), նիգերիացի ֆուտբոլիստ, «Կրոտոնե» ակումբի և Նիգերիայի հավաքականի հարձակվող։ 2018 թվականի աշխարհի առաջնության մասնակից։


== Ակումբային կարիերա ==
Նվանկվոն պորտուգալական «Պորտիմոնենսի» ակումբի սան է։ 2011 թվականի օգոստոսի 21-ին «Մորեյրենսե» ակումբի դեմ խաղում կատարել է իր նորամուտը Սեգունդա լիգայում։ Օգոստոսի 27-ին «Նավալ» ակումբի դեմ խաղում Սիմեոնը խփել է իր առաջին գոլը «Պորտիմոնենսի» ակումբի կազմում։ 2013 թվականին Նվանկվոն տեղափոխվել է «Ժիլ Վիսենտե» ֆուտբոլային ակումբ։ Օգոստոսի 18-ին «Ակադեմիկա» ակումբի դեմ խաղում կատարել է իր նորամուտը Սանգրիշ լիգայում։ 2014 թվականի սեպտեմբերի 28-ին «Բոավիշտա» ակումբի դեմ խաղում Սիմեոնը խփել է իր առաջին գոլը «Ժիլ Վիսենտե» ակումբի կազմում։ 2015 թվականին ակումբը դուրս է մնացել էլիտայից, սակայն Նվանկվոն մնացել է թիմում։ Հաջորդ մրցաշրջանում Սիմեոնը 20 գոլով դարձել է Սեգունդա լիգայի լավագույն ռմբարկու։
2016 թվականի ամռանը Նվանկվոն տեղափոխվել է իտալական Կրոտոնե ֆուտբոլային ակումբ։ Օգոստոսի 21-ին «Բոլոնյա» ակումբի դեմ խաղում նա կատարել է իր նորամուտը իտալական Սերիա Ա-ում։ Սեպտեմբերի 26-ին «Ատալանտա» ակումբի դեմ խաղում Սիմեոնը խփել է իր առաջին գոլը «Կրոտոնեի» կազմում։


== Միջազգային կարիերա ==
2018 թվականի մայիսի 28-ին կայացած Կոնգոյի Դեմոկրատական Հանրապետության հավաքականի դեմ ընկերական խաղում Նվանկվոն կատարել է իր նորամուտը Նիգերիայի հավաքականի կազմում:.
2018 թվականին Նվանկվոն մասնակցել է Ռուսաստանում անցկացվող աշխարհի առաջնությանը։ Մրցաշարում նա մասնակցել է Խորվաթիայի և Արգենտինայի հավաքականների դեմ խաղերին։


== Ձեռքբերումներ ==
Անհատական

Սեգունդա լիգայի լավագույն ռմբարկու (20 գոլ) – 2015/2016


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Ֆուտբոլիստի էջը sports.ru կայքում
Profile at Calciozz
Թուրք-մալթական հարաբերություններ

Թուրք-մալթական հարաբերություններ, երկկողմ դիվանագիտական հարաբերություններ Թուրքիայի և Մալթայի միջև։


== Պատմություն ==
Մալթան պատմական նշանակություն ունի թուրք ժողովրդի համար. Օսմանյան կայսրության ռազմածովային նավատորմի հայտնի ծովակալ Թուրգութ Ռեիսը սպանվել է 1565 թվականին Մալթայի թուրքերի համար անհաջող մեծ պաշարման ժամանակ։ 1873 թվականին օսմանցի սուլթան Աբդուլ Ազիզը կարգադրել է Մարսայում թուրքական ռազմական գերեզմանոց բացել։


== Քաղաքական հարաբերություններ ==
Մալթայի շահերը Թուրքիայում ներկայացվել են Վալետայի նստավայրի դեսպանի և Ստամբուլում գլխավոր հյուպատոսության միջոցով։ Մալթայում Թուրքիայի դեսպանատունը գտնվում է Ֆլորիանայում։ Երկու երկրներն էլ Եվրոպայի խորհրդի, Առևտրի համաշխարհային կազմակերպության և Միջերկրածովյան միության լիիրավ անդամներ են։ 2004 թվականի մայիսի 1-ից Մալթան Եվրոպական միության անդամ է, իսկ Թուրքիան այդ կազմակերպությանը անդամակցելու թեկնածու։
2003 թվականի հոկտեմբերին Անթալիայում երկու երկրների միջև ստորագրվել է ներդրումների փոխադարձ խրախուսման և պաշտպանության մասին համաձայնագիր, ինչպես նաև քաղաքական խորհրդատվական մեխանիզմի ստեղծման վերաբերյալ փոխըմբռնման հուշագիր։


== Առևտուր ==
2008 թվականին երկու երկրների միջև ապրանքաշրջանառության ծավալը կազմել է 1,124 միլիարդ ԱՄՆ դոլար, նախորդ տարվա նույն ժամանակահատվածի համեմատ աճ է գրանցվել 35%-ով։ 2007 թվականի սեպտեմբերի 7-ին թուրք-մալթական գործարար խորհուրդը և այլ միջկառավարական կազմակերպություններ առաջնահերթություն են տվել առևտրային կապերի զարգացմանը։
2008 թվականի դրությամբ 24 թուրքական ընկերություններ ներկայացված են եղել Մալթայում, իսկ նրանց համախառն կապիտալը կազմել է 1,3 միլիարդ ԱՄՆ դոլար։ Երկու երկրների միջև համագործակցության ոլորտներից մեկը ջրային ռեսուրսներն են. Մալթայում տեղակայված է Միջերկրական ծովում գտնվող նավանորոգարանի հիմնական ձեռնարկություններից մեկը, իսկ Թուրքիայում ակտիվորեն զարգանում է նավաշինությունը։ 2008 թվականին Air Malta-ն և Turkish Airlines-ը կոդ-շերինգի մասին համաձայնագիր են ստորագրել։
1997 թվականի սեպտեմբերի 19-ին երկրները զբոսաշրջության ոլորտում համագործակցության համաձայնագիր կնքեցին։ 2008 թվականին ավելի քան 3058 Մալթայի զբոսաշրջիկներ այցելել են Թուրքիա։


== Ծանոթագրություններ ==
Սուրբ Համբարձում եկեղեցի (այլ կիրառումներ)

Սուրբ Համբարձում անունով հայտնի են հետևյալ եկեղեցիները.

Սուրբ Համբարձում եկեղեցի (Նոր Նախիջևան)
Սուրբ Համբարձում եկեղեցի (Չալթր)
Լիվոնյան օրդեն

Լիվոնյան օրդեն (լատ.՝ domus sancte Marie Theutonicorum in Lyvonia գերմ.՝ Dutscher orden to Lyffland), տևտոնական օրդենի ասպետների կաթոլիկական և ռազմա-քաղաքական կազմակերպությունը, որը 13-րդ-16-րդ դարերում ֆեոդալական պետականություն ստեղծեց Արևելյան Մերձբալթիկայում։
Հիմնադրվել է 1237 թվականին Սուսերակիրների օրդենի ջախջախումից հետո։ Ընդգրկում էր Արևելյան Մերձբալթիկայում գերմանական ասպետների գրաված լատիշական և էստոնական հողերի գրեթե 2/3-ը։ Քայքայվեց 1561 թվականին՝ ռուսական բանակի հարվածների տակ, նրա տերիտորիայում առաջացավ Կուռլանդական դքսությունը, մնացած մասերն անցան Շվեդիային, Լիտվական մեծ իշխանությանը, Դանիային։ Լիվոնյան օրդենը վերջնականապես վերացավ 1562 թվականի մարտի 5-ին։


== Ծանոթագրություններ ==
Բորատին (գյուղ, Լուցկի շրջան)

Բորատին (ուկրաիներեն՝ Боратин), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1946 թվականին։
2001 թվականի տվյալներով Բորատին գյուղում բնակվում էր 1 095 մարդ։ Բնակավայրը զբաղեցնում է 2,8 կմ² տարածք։ Բնակչության խտությունը կազմում էր 39,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դանինո (գյուղ, Ելնինսկի շրջան)

Դանինո (ռուս.՝ Данино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 131 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեռեմյաե (Էստոնիայի շրջան)

Անվան այլ կիրառումների համար տե՛ս՝ Մեռեմյաե (այլ կիրառումներ)Մեռեմյաե շրջան (էստ․՝ Meremäe vald), շրջան Էստոնիայի Վիրումաա նահանգում։ Շրջանի կենտրոնն է Մեռեմյաե գյուղը։


== Բնակչություն ==
2006 թվականի տվյալներով շրջանում բնակվում էին 1195 մարդ։ Բնակչության խտությունը շրջանում կազմում էր 9,05 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2011-12-01 at the Wayback Machine. (էստոներեն)
Քիշ

Քիշ, գյուղ Ադրբեջանի Շաքիի շրջանում։ Քիշում է գտնվում Սուրբ Եղիշե եկեղեցին (կամ Սուրբ Աստվածածին եկեղեցին), որը 12-րդ կամ 13-րդ դարի հայկական եկեղեցի է։


== Աղբյուրներ ==


== Պատկերներ ==
Լուսանկարչության թանգարան (Վինտերտուր)

Լուսանկարչության թանգարան Վինտերտուրում (գերմ.՝ Fotomuseum Winterthur), պատկերասրահ Շվեյցարիայի Վինտերտուր քաղաքի (Ցյուրիխի կանտոն) կենտրոնի ծայրամասում։ Հիմնադրվել է երկու շենքերում 1993 թվականին։ Շենքերից մեկը նախկինում եղել է «Ganzoni/Sigvaris» ընկերության կենտրոնակայանը, իսկ մյուսում տեղակայված է եղել  «Fotostiftung Schweiz» հիմնադրամը։ Թանգարանի ցուցասրահի ընդհանուր մակերեսը կազմում է 1000 քառակուսի մետր, մշտական հավաքածուն ներառում է շուրջ 4000 լուսանկար (ինչպես գեղարվեստական, այնպես էլ վավերագրական)։ Այստեղ պարբերաբար անցկացվում են ժամանակակից լուսանկարիչների ցուցահանդեսներ։


== Պատմություն  և նկարագիր ==
Լուսանկարչության թանգարանը գտնվում է Վինտերտուր քաղաքի կենտրոնի ծայրամասում` իրար դիմաց գտնվող երկու շենքերում, Grüzenstrasse 44 և 45 հասցեներում։ 44-րդ շենքում նախկինում տեղակայված է եղել Ganzoni բժշկական ընկերությունը (այժմ` Sigvaris Group-ի մի մասը)։ Նույն մասնաշենքերում է գտնվում «Fotostiftung Schweiz» շվեյցարական լուսանկարների արխիվը։ Թանգարանի ցուցասրահի ընդհանուր մակերեսը կազմում է 1000 քառակուսի մետր, իսկ օգտակար մակերեսը, ներառյալ հիմնադրամի օգտագործվող մասը, 3500 քառակուսի մետր է։ 1993 թվականից Վինտերտուրի լուսանկարների թանգարանի հիմնադրումից ի վեր նրա հավաքածուն շարունակաբար ընդլայնվում է, ձեռքբերումների, ինչպես նաև մասնավոր հովանավորների և հիմնադրամների նվիրատվությունների և երկարաժամկետ վարձակալությունների հաշվին, ինչի արդյունքում հավաքածուն ընդգրկում է շուրջ 4000 լուսանկար։ 2003 թվականից ի վեր ամեն տարի հավաքածուի առանձին մասեր ներկայացվում են ժամանակավոր ցուցահանդեսներում, որոնցից յուրաքանչյուրն ուղեկցվում է կատալոգ-բրոշյուրների հրատարակմամբ։ Թանգարանում ցուցադրվում են ժամանակակից շատ լուսանկարիչների, այդ թվում՝ Ուիլյամ Էգլսթոնի, Նան Գոլդինի, Անդրեաս Գուրսկու և Ռոնի Հորնի աշխատանքները։ Հավաքածուի մի զգալի մասը հասանելի է նաև առցանց։
Ժամանակակից հեղինակների հետ մեկտեղ, թանգարանում ցուցադրվում են նաև 19-րդ և 20-րդ դարերի դասական լուսանկարիչների, այդ թվում՝ Էժեն Ատժեի, Կառլ Բլոսֆելդտի և Բիլ Բրանդտի աշխատանքները։ Բացի այդ, թանգարանը գործունեություն է ծավալում նաև մշակութի պատմության և սոցիոլոգիայի բնագավառներում, այնտեղ ցուցադրվում են կիրառական արդյունաբերության լուսանկարչության աշխատանքներ, ճարտարապետական օբյեկտների լուսանկարներ, նորաձևության լուսանկարներ, ոստիկանության և բժշկական լուսանկարչության աշխատանքները նույնպես դառնում են թանգարանային ցուցահանդեսների թեմա։ 
Պատկերասրահից բացի, թանգարանի շենքերում տեղակայված է մասնագիտացված գրադարան (18,000 գրքերի և ամսագրերի հավաքածուով), թանգարանային խանութ, հյուրասենյակ և սրճարան, հավաքածուների պահոցներ և ցուցահանդեսային փոքր տարածքներ։ Թանգարանը ֆինանսավորվում է «Fotomuseum Winterthur Foundation» հիմնադրամի կողմից, որն էլ իր հերթին աջակցություն է ստանում «Fotomuseum Winterthur Association» ասոցիացիայի կողմից, որն ունի 2500 անդամ։


== Ծանոթագրություններ ==


== Գրականություն ==
25 years! : shared histories, shared stories : Fotomuseum Winterthur : fast forward / eds. Doris Gassert, Franziska Kunze, Thomas Seelig, Nadine Wietlisbach. — 1st ed. — Leipzig, 2018. — 382 с. — ISBN 9783959052665
Urs Stahel Fotomuseum Winterthur. — Winterthur: Fotomuseum Winterthur, 1998. — 61 с.


== Արտաքին հղումներ ==
Պաշտոնական կայք
(2313) Արունա

(2313) Արունա (անգլ.՝ Aruna), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 15-ին Հենրի Ջիկլասի կողմից Անդերսոն Մեսայում։
Միջին հեռավորությունը Արեգակից կազմում է 2,456083 ա. մ., առավելագույնը մոտենում է 1,988 ա. մ. հեռավորության վրա և հեռանում 2,9242 ա. մ.։ Արեգակի շուրջ մեկ ամբողջական պտույտ է կատարում 1405,93 երկրային օրվա ընթացքում, իր ուղեծրով շարժվելով միջինում 0,256059 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2313) Արունա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անձնավորում

Անձնավորում, պրոզոպոպեա, ոճական հնարանք, որով բնությունը, առարկաներն ու կենդանիները շնչավորվում են, օժտվում մարդկային հատկանիշներով։ Անձնավորումը սկզբնապես կապված է եղել տոտեմիստական մտածողության հետ և լայնորեն կիրառվել է ժողովրդական բանահյուսության մեջ։ Ժամանակակից գրականության մեջ անձնավորումը միջոց է, որն ուժեղացնում է շարադրանքի հուզական հագեցվածությունը (օրինակ՝ Հ. Թումանյանի «Անուշ» պոեմում, Սարոյի թաղման ժամանակ՝
Ռոքլենդ շրջան (Նյու Յորք)

Ռոքլենդ շրջան (անգլ.՝ Rockland County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 515 կմ² է, բնակչությունը՝ 311.687 մարդ (2010 թ. տվյալներով)։ Շրջկենտրոնն է Նյու Սիթի բնակավայրը։ Կազմավորվել է 1798 թ.։
Կարաքյոյ (Զեյթունի գավառակ)

Անվան այլ կիրառումների համար տե՛ս՝ Կարաքյոյ (այլ կիրառումներ)Կարաքյոյ, գյուղ Արևմտյան Հայաստանում, Կիլիկիայի Ադանայի նահանգի Զեյթունի գավառակում։ Գտնվում էր Հաճն քաղաքի մոտ։


== Բնակչություն ==
XX դարի սկզբին հայաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նոր-Պա դը Կալե

Նոր-Պա դը Կալե (ֆր.՝ Nord-Pas-de-Calais) երկրամաս Ֆրանսիայի հյուսիսում։ Վարչական կենտրոնը Լիլ քաղաքն է։ Այս երկրամասում է կառուցված այն թունելը, որը կապում է Մեծ Բրիտանիան մայրցամաքային Եվրոպային՝ Լա Մանշ նեղուցի տակով։
Անտառապետություն

Անտառապետություն, արտադրական-տերիտորիալ միավոր անտառային տնտեսություն։ Իր տարածքում կատարում է անտառանյութի տեղափոխում, կազմակերպում անտառի խնամքը, ցանքը, տնկումները։
Տնկարաններում աճեցնում է տնկանյութ, պահպանում անտառները հրդեհներից, ապօրինի անտառահատումներից, հետևում անտառահատումների կանոնների պահպանմանը, պայքարում վնասատուների և հիվանդությունների դեմ։
Անտառապետության տարածքն, չնայած բնակչության թվին և անտառի խտությանը, տարբեր է՝ մի քանի 100 հեկտարից մինչև մի քանի հարյուր հազար հեկտար։ ՀԽՍՀ-ում կա շուրջ 90 անտառապետություն, որոնց տնօրինության տակ են գտնվում ավելի քան 300 հազար հեկտար անտառներ և անտառային բույսեր։


== Տես նաև ==
Անտառաբուծություն
Քրիս Ռոք

Քրիստոֆեր Ջուլիուս Ռոք III (անգլ.՝ Christopher Julius Rock III, փետրվարի 7, 1965(1965-02-07), Andrews), ամերիկացի սթենդափ կատակերգու, դերասան, սցենարիստ, հեռուստա- և կինոպրոդյուսեր, ռեժիսոր։
Կարիերայի նախնական փուլում զբաղվել է սթենդապ հումորով և ունեցել էպիզոդիկ դերեր ֆիլմերում։ Որոշ ժամանակ անց՝ 1990-ականների սկզբին հանդես է եկել «Շաբաթ երեկոյան ուղիղ եթերում» (Saturday Night Live) հումորային հեռուստաշոում, որից հետո ստացել է առավել առաջնային դերեր ֆիլմերում։
«Comedy Central» կաբելային հեռուստաալիքը Ռոքին համարում է բոլոր ժամանակների հինգերորդ մեծագույն սթենդապ կատակերգուն, իսկ 2007-ին բրիտանական «Channel 4» հեռուստաալիքը 100 մեծագույն սթենդապների ցուցակում Ռոքին հատկացրել է 9-րդ, իսկ 2010-ի թարմացված տարբերակում՝ 8-րդ տեղը։
Որպես կատակերգակ Ռոքի նախընտրելի ճյուղերն են դիտորդական կոմեդիան, սև հումորը, երաժշտական կոմեդիան և սատիրան։ Ռոքը հաճախ խոսում է սպիտակամորնթերի և սևամորթների տարբերությունների մասին։
2005 և 2016 թվականներին վարել է համապատասխանաբար Ակադեմիայի 77-րդ և 88-րդ մրցանակաբաշխությունները։


== Ֆիլմագրություն ==


=== Ֆիլմեր ===


=== Հեռուստատեսություն ===


=== Համացանց ===


=== Սկավառակագրություն ===


=== Պիեսներ ===
Գլխարկով շան որդին (2011)


=== Գրքեր ===
Rock This! (1997) – ISBN 0-7868-6289-0


== Ծանոթագրություններ ==


== Արտաքին հղումներ ==
Պաշտոնական կայք
Քրիս Ռոք - IMDb էջ
Հայոց ցեղասպանության զոհերի հուշահամալիր (այլ կիրառումներ)

Հայոց ցեղասպանության զոհերի հուշահամալիր, կարող է վերաբերել՝

Հայոց ցեղասպանության զոհերի հուշահամալիր - հուշարձան Հայաստանի Երևանում՝ Ծիծեռնակաբերդ բլրի վրա
Հայոց ցեղասպանության զոհերի հուշահամալիր - հուշարձան ԱՄՆ-ի Կալիֆոռնիա նահանգի Մոնթեբելլո քաղաքում
Հյուսիսը Հարավի դեմ

«Հյուսիսը Հարավի դեմ» (ֆր. Nord contre Sud), ֆրանսիացի գրող Ժյուլ Վեռնի արկածային վեպը, որը մտնում է «Անսովոր ճանապարհորդություններ» շարքի մեջ։ Գրվել է 1887 թվականին։


== Հրատարակում ==
Վեպի առաջին հրատարակումը կայացել է Էտցելի «Magasin d’Éducation et de Récréation» ամսագրում՝ 1887 թվականի հունվարի 1-ից մինչև դեկտեմբերի 1-ը։ Առանձին հրատարակությամբ սկզբնապես լույս է տեսել երկու գրքով՝ առաջինը 1887 թվականի մայիսի 26-ին, իսկ երկրորդը՝ նույն թվականի նոյեմբերի 14-ին։
1887 թվականի նոյեմբերի 17-ին լույս է տեսել վեպի պատկերազարդ հրատարակումը (Լեոն Բենետի 85 պատկերազարդումներով)։ Դա «Անսովոր ճանապարհորդություններ»–ի քսաներկուերորդ «երկակի» հատորն էր։


== Սյուժե ==
Գրքի գործողությունները տեղի են ունենում Ֆլորիդայում՝ Քաղաքացիական պատերազմի ժամանակ։


== Բովանդակություն ==
Գիրքը բաժանված է երկու մասի և երեսունմեկ գլուխների։


=== Մաս առաջին ===
Գլուխ առաջին. «Շաննոն» շոգենավի տախտակամածին։
Գլուխ երկրորդ. Կէմդլես-Բեյ։
Գլուխ երրորդ. Քաղաքացիական պատերազմ։
Գլուխ չորրորդ. Բարբանկների ընտանիքը։
Գլուխ հինգերորդ. Սև ծովածոցը։
Գլուխ վեցերորդ. Ջեքսոնվիլ։
Գլուխ յոթերորդ. Վտանգին ընդառաջ։
Գլուխ ութերորդ. Վերջին ստրկուհին։
Գլուխ իններորդ. Սպասում։
Գլուխ տասներորդ. Մարտի 2-ի ցերեկը։
Գլուխ տասնմեկերորդ. Մարտի 2-ի երեկոն։
Գլուխ տեսներկուերորդ. Հաջորդ վեց օրը։
Գլուխ տասներեքերորդ. Մի քանի ժամվա ընթացքում։
Գլուխ տասնչորսերորդ. Սենտ-Ջոնս գետի վրա։
Գլուխ տասնհինգերորդ. Դատ։


=== Մաս երկրորդ ===
Գլուխ առաջին. Առևանգումից հետո։
Գլուխ երկրորդ. Հանելուկային գործողություն։
Գլուխ երրորդ. Նախօրեին։
Գլուխ չորրորդ. Հյուսիս-արևելյան քամի։
Գլուխ հինգերորդ. Քաղաքի գրավումը։
Գլուխ վեցերորդ. Սենտ-Օգաստին։
Գլուխ յոթերորդ. Մահացողի վերջին խոսքերը։
Գլուխ ութերորդ. Կէմդլեն-Բեյից մինչև Վաշինգտոն լիճը։
Գլուխ իններորդ. Նոճենիների անտառը։
Գլուխ տասներորդ. Հանդիպում։
Գլուխ տասնմեկերորդ. Էվերգլեյդս։
Գլուխ տասներկուերորդ. Ականջ դրված խոսակցություն։
Գլուխ տասներեքերորդ. Երկակի կյանք։
Գլուխ տասնչորսերորդ. Փախուստ։
Գլուխ տասնհինգերորդ. Երկու եղբայր։
Գլուխ տասնվեցերորդ. Եզրափակում։


== Հետաքրքիր փաստեր ==
Վեպի անվանման առաջին տարբերակը՝ «Վերջին ստրկուհին», այնուհետև՝ «Հյուսիս և Հարավ։»
Ստեղծագործության գործողությունները տեղի են ունենում 1862 թվականին ԱՄՆ-ում՝ քաղաքացիական պատերազմի ժամանակ։


== Աղբյուրներ ==
«Север против Юга» в Лаборатории Фантастики
«Север против Юга» на Bookmate.com


== Ծանոթագրություններ ==
Ջոն Ռայլի

Ջոն Քրիստաֆոր Ռայլի (անգլ.՝ John Christopher Reilly, մայիսի 24, 1965(1965-05-24), Չիկագո), ամերիկացի դերասան։ Մեկ անգամ ներկայացվել է «Օսկար» (2003), երեք անգամ՝ «Ոսկե գլոբուս» (2003, 2008) մրցանակների։


== Կենսագրությունը ==
Ռայլին ծնվել է 1965 թվականին Չիկագոյում և եղել է ընտանիքի վեց երեխաներից հինգերորդը։ Որպես դերասան իր նորամուտը կատարել է Բրայան դե Պալմայի «Ռազմական կորուստներ» (1989) ֆիլմում, որտեղ խաղացել է Հերբերտ Հատչերի դերը։
2003 թվականին նրա մասնակցությամբ միանգամից երեք ֆիլմեր («Չիկագո», «Նյու Յորքի ավազակամբերը» և «Ժամեր») ներկայացվել են «Օսկարի» լավագույն ֆիլմ անվանակարգում, իսկ Ռայլին ներկայացվել է «Օսկարի» «Երկրորդ պլանի տղամարդու լավագույն դերակատարում» անվանակարգում։ Նա նաև նկարահանել է այլ հայտնի ֆիլմերում, ինչպիսիք են՝ «Գիշերներ բուգի ոճով», «Մագնոլիա» և «Ավիատոր»։
1992 թվականին Ռայլին ամուսնացել է Էլիսոն Դիկիի հետ։ Նրանք ունեն երկու երեխա։


== Ֆիլմագրություն ==


== Ծանոթագրությունը ==


== Արտաքին հղումներ ==
Ջոն Ռայլի (անգլ.) Internet Movie Database կայքում
Աջամ-Մավրակ

Աջամ-Մավրակ, գյուղ Արևելյան Հայաստանում, Կարսի մարզի Կարսի գավառում։ Գտնվում էր Լենինական քաղաքից 26,5 կմ հարավ–արևմուտք, Ախուրյանի աջ ափին, արգավանդ ու ջրառատ շրջանում։
1907 թվականին ուներ 572 հայ բնակիչ։ Զբաղվում էին երկրագործությամբ, անասնապահությամբ։ Գյուղում կար եկեղեցի ու վարժարան։
Աջամ-Մավրակի բնակիչների մի մասը զոհ գնաց 1920 թվականի հայ–թուրքական պատերազմի ժամանակ, իսկ մեծ մասը փրկվեց կոտորածներից և բնակություն հաստատեց Սովետական Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(3423) Սլուկա

(3423) Սլուկա (անգլ.՝ Slouka), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 9-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 3,0551 ա. մ., առավելագույնը մոտենում է 2,7511 ա. մ. հեռավորության վրա և հեռանում 3,3591 ա. մ.։ Արեգակի շուրջ մեկ ամբողջական պտույտ է կատարում 1950,46 երկրային օրվա ընթացքում, իր ուղեծրով շարժվելով միջինում 0,184572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3423) Սլուկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թիթեղաջուր (գետ)

Թիթեղաջուր, գետ Հայաստանի Տավուշի մարզի հարավարևելյան մասում։ Սկիզբ է առնում Միափորի լեռների հյուսիսային լանջերից և ձախից միախառնվում Խնձորուտ գետին։ Երկարությունը՝ 12 կմ։


== Ծանոթագրություններ ==
Դիրեկտորիա

Տնօրենիա, Ֆրանսիական Հանրապետության 1795 թվականի նոյեմբերի 4-ից 1799 թվականի նոյեմբերի 10-ի կառավարությունը։ Բաղկացած էր 5 անդամներից՝ տնօրեններից, որոնք ընտրվում էին հինգհարյուրի խորհրդի և ավագների խորհրդի կողմից։ Ամեն տարի տնօրենիայի անդամներից մեկը վիճակահանությամբ դուրս էր գալիս, և նրա տեղը ընտրվում էր մեկ ուրիշը։ Տնօրենիան մեծ իշխանություն ուներ. նշանակում էր մինիստրների, կոմիսարների, դեսպանների և այլն։ Նրա ներքին քաղաքականությունը ուղղված էր հեղափոխական շարժման դեմ, իսկ արտաքինը ուներ զավթողական բնույթ։ Տնօրենիայի գոյությանը վերջ տրվեց Նապոլեոն Բոնապարտի Բրյումերի 18-ի պետական հեղաշրջմամբ։


== Ծանոթագրություններ ==
Անճիտան

Անճիտան (լատ.՝ Libanotis), հայխունկ, զառնաբ, նեխուրազգիների (հովանոցավորներ) ընտանիքի բազմամյա խոտաբույսերի ցեղ։ Հայտնի է 20, Հայաստանում՝ 1 տեսակ՝ անճիտան անդրկովկասյան (L. transcaucasica)։


== Արտաքին կառուցվածք ==
Ցողունը ճյուղավորվող է, բարձրությունը՝ 50-120 սմ. Տերևները զույգ կամ կենտփետրաձև են։ Ծաղկաբույլը բարդ հովանոցանման է, ծաղիկները՝ սպիտակ, հազվադեպ՝ վարդագույն։ Ծաղկում է ամռանը։ Պտուղը ձվաձև, երկբաժան պտղակիր է։


== Կիրառական նշանակություն ==
Դեղաբույս է. պտուղը, տերևները և ծաղիկները պարունակում են եթերայուղեր (0, 1%), տերևները՝ վիտամին C։ Օգտագործում են որպես համեմունքային բույս։


== Տարածվածությունը Հայաստանում ==
Տարածված է Կոտայքի, Սյունիքի, Գեղարքունիքի, Լոռու և այլ մարզերում։ Աճում է չոր մարգագետիններում, լուսավոր անտառներում, ճամփեզրերին։
Հայաստանա-արցախյան հարաբերություններ

Հայաստան - Արցախ հարաբերություններ, երկկողմ հարաբերություններ Արցախի Հանրապետության և Հայաստանի Հանրապետության միջև։ Արցախի Հանրապետությունը շատ սերտ հարաբերություններ ունի Հայաստանի Հանրապետության հետ։ Մինչև 2020 թվականի նոյեմբերի 9-ին կնքված կապիտուլացիոն համաձայնագիրը փաստացի հանդիսացել է որպես Հայաստանի մաս։ Երևանում գործում է Արցախի Հանրապետության ներկայացուցչությունը։


== Պատմություն ==
1945 թվականին Խորհրդային Հայաստանի ղեկավար Գրիգորի Արուտինովը դիմել է Ստալինին՝ տարածաշրջանը Խորհրդային Հայաստանին միացնելու խնդրանքով, որը մերժվել է։


== Ծանոթագրություններ ==
Դրյաժնո (այլ կիրառումներ)

Դրյաժնո, բնակավայրերի անուններ՝


== Բելառուսիա ==
Դրյաժնո - գյուղակ Վիտեբսկի շրջանում, Վիտեբսկի մարզ։


== Ռուսաստան ==
Դրյաժնո - գյուղակ Վիտեբսկի շրջանում։
Բեն Սիմոնս

Բենջամին (Բեն) Սիմոնս (անգլ.՝ Benjamin "Ben" Simmons, ծնվ.՝ հուլիսի 20, 1996), ավստրալիացի պրոֆեսիոնալ բասկետբոլիստ, հարձակվող։ Ներկա պահին հանդես է գալիս Բասկետբոլի ազգային ասոցիացիայի (NBA) «Բրուքլին Նեթս» ակումբում։
Ծնվել է Ավստրալիայի Մելբուրն քաղաքում։ Հաճախել է տեղի «Բոքս հիլ» քոլեջը, այնուհետև տեղափոխվել Միացյալ Նահանգներ և ելույթներ ունեցել Մոնտվերդեի քոլեջում (Ֆլորիդա նահանգ)։ Համալսարանային առաջնություններում մեկ ուսումնական տարի (2015–16) հանդես է եկել Լուիզիանային նահանգային համալսարանի ուսանողական հավաքականում` արժանանալով բազմաթիվ անհատական մրցանակների և ընդգրկվելով մի քանի խորհրդանշական հավաքականներում։
Ընտրվել է NBA-ի 2016 թվականի դրաֆթի առաջին իսկ համարի ներքո՝ «Ֆիլադելֆիա Սևնթի Սիքսերսի» կողմից՝ դառնալով 11 տարվա մեջ դրաֆթում 1-ինն ընտրված արդեն երրորդ մելբուրնցի մարզիկը (Էնդրյու Բոգուտից և Քայրի Իրվինգից հետո)։
Ակումբային կարիերայից զատ, հանդես է գալիս նաև Ավստրալիայի բասկետբոլի ազգային հավաքականում։


== Ծանոթագրություններ ==


== Արտաքին հղումներ ==
Էջը ESPN.com կայքում(անգլ.)
Haikyuu!!

«Haikyuu!!» (ճապ.՝ ハイキュー!!), սպորտային մանգա վոլեյբոլի մասին, որի հեղինակն է Հարուիտի Ֆուրուդատեն։ Մանգան թողարկվել է 2012 թվականի փետրվարից մինչև 2020 թվականի հուլիսը Weekly Shonen Jump ամսագրում և հրապարակվում է առանձին գլուխներով՝ տանկոբոնների հետ միասին, որոնք հրատարակում է Shueisha հրատարակչությունը։ Առաջին անգամ պատմությունը ներկայացվել և հրապարակվել է վանշոտի տեսքով Shueisha հրատարակչության Jump NEXT! ամսագրում մինչև ամբողջական թողարկումը։ 2019 թվականի մարտի դրությամբ Ճապոնիայում թողարկվել է այդ մանգայի արդեն երեսունվեց հատոր։


== Սյուժե ==
Շոյո Հինատան միջնակարգ դպրոցի աշակերտ է, որը պատահաբար հեռուստացույցով տեսնում է ազգային առաջնության խաղը, որից հետո սկսում է սիրել վոլեյբոլը։ Հինատան որոշում է նմանվել այն հայտնի խաղացողին, որին նա տեսել է հեռուստացույցով։ Հինատան ունենում է «փոքրիկ հսկա» մականունը ցածրահասակ լինելու պատճառով։ Շուտով նա ստեղծում է վոլեյբոլի ակումբ դպրոցում, որտեղ սկսում է ինքնուրույն պրակտիկա։ Մասնակիցների բացակայության պատճառով ակումբը վերածվում է խմբակի, սակայն միջնակարգ դպրոցի վերջին տարում խմբակ է մտնում ևս հինգ մարդ, և Հինատան որոշում է վոլեյբոլի թիմ ստեղծել ու մասնակցել մրցաշարի։ Մրցաշարին մեկնում է երեք առաջնեկներից բաղկացած թիմը, որոնք դեռ լիովին չեն սովորել վոլեյբոլի կանոնները։ Առաջին մրցաշարում թիմը պարտվում է, քանի որ նրանք խաղում էին Կիտագավա Դայթի դպրոցի դեմ, որը հայտնի է իր ուժեղ խաղով և հայտնի խաղացող Տոբիո Կագեյամայով, որը ստացել է «հարթակի արքա» մականունը։ Չնայած պարտությանը, Հինատան ցույց է տալիս իր աներևակայելի բարձր թռիչքները, որոնք հետաքրքրում են Տոբիոյին։ Չպատրաստվելով ընդունել պարտությունը, Շոյոն երդվում է հաղթել և գերազանցել Կագեյամային։ Կարասունո ավագ դպրոց տեղափոխվելուց հետո Հինատան հանդիպում է իր վաղեմի մրցակցին։ Առաջին մի քանի օրերին նրանք շատ լարված հարաբերություններ են ունենում, բայց հետո նրանք ընդհանուր լեզու են գտնում, և նրանց կյանքը սկսում է շատ արագ փոխվել դեպի լավը։


== Քննադատություն ==
«Haikyu!!»-ն հիմնականում ստացել է դրական արձագանքներ։ 2020 թվականի մայիսին մանգան հրատարակվել է 38 միլիոն օրինակով՝ զբաղեցնելով 4-րդ հորիզոնականը Weekly Shonen Jump-ում թողարկվող սերիաների շարքում։
2016 թվականին մանգան հաղթել է շոնեն կատեգորիայում՝ Shogakukan 61-րդ մրցանակի համար։


== Ծանոթագրություններ ==


== Արտաքին հղումներ ==
Պաշտոնական կայք (ճապոներեն)
Մանգայի պաշտոնական էջը Shōnen Jump ամսարգրի կայքում(ճապոներեն)
Պումա (ընկերություն)

Անվան այլ կիրառումների համար տե՛ս՝ Պումա (այլ կիրառումներ)Պումա (անգլ.՝ Puma), սպորտային հագուստ և պարագաներ արտադրող գերմանական ընկերություն։ Սպորտային կոշիկներից բացի ընկերությունն արտադրում է նաև այլ պարագաներ՝ պայուսակներ, վերնաշապիկներ, շալվարներ, գլխարկներ և այլն։


== Պատմությունը ==
Ընկերությունը հիմնադրվել է 1948 թվականին, այն բանից հետո երբ Ռուդոլֆ Դասլերը վիճաբանել է եղբոր՝ Ադոլֆի հետ։ Ադոլֆը կառուցել է Ադիդաս ընկերությունը։


== Սեփականատերերը և ղեկավարությունը ==
Հիմնական բաժնետերն է Պուման` Ֆրանսիայի խմբի PPR ընկերությունների բաժնետոմսերը գտնվում են ազատ։ Սեփականատերը Ադոլֆ Դասլերն է։


== Գործունեություն ==
Ավելի քան 1/3 արտադրանքի պատրաստվում են Գերմանիայում, ունի ցանց 116 խանութներում։ 2006 թվականին անձնակազմի թիվը կազմել է 6,8 հազար։  2007 թվականին եկամուտները կազմել է 2.37 մլրդ (այդ թվում՝ շրջանառության խանութների - 406 400 000 եվրո), զուտ շահույթը, 269 միլիոն եվրո։


== Գովազդը և հովանավորությունը ==
Պուման հովանավորում է ֆուտբոլային ակումբներին ( «Բորուսիա Դորտմունդ», «Նյուքասլ Յունայթեդը», «Կարմիր աստղ»)։ Ընկերությունը 5 տարով պայմանագիր է կնքել ֆուտբոլային ակումբ «Արսենալի»  հետ, որի ընթացքում նրանք պետք է վճարեն 150 միլիոն եվրո հագուստի դիմաց։Բացի այդ Պուման համագործակցում է ֆուտբոլային խաղացողներ հետ, ինչպիսիք են Սեսկ Ֆաբրեգասը, Մարկո Ռոյսը, Սերխիո Ագուերոն, Յայա Տուրեն, Մարկո Վերատտի, Մարիո Բալոտելիի,  Բուֆոնին, Ռադամել Ֆալկաոն, Սանտի Կասոռլան։


== Ծանոթագրություններ ==
Միդեն-Դրենթե

Միդեն-Դրենթե (հոլ.՝ Midden-Drenthe ( արտասանություն)), համայնք Նիդերլանդների Դրենթե մարզում։ Տարածքը 341,53 կմ² է, բնակչությունը՝ 33.525 (2011 թ.)։ Մեկ շնչի տարեկան միջին եկամուտը 12.400 եվրո է։